**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**ΑΝΑΛΗΨΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ ΓΙΑ ΚΛΕΙΣΤΕΣ ΣΥΜΒΟΥΛΕΥΤΙΚΕΣ ΕΠΙΤΡΟΠΕΣ ΕΜΠΕΙΡΟΓΝΩΜΟΝΩΝ**

Η Επιτροπή Λογαριασμού του ΕΛΚΕΑ της 1ης ΥΠΕ Αττικής στην 129η/11-11-2015 Συνεδρίασή της, λαμβάνοντας υπόψη τις διατάξεις του άρθρου 4 παρ. 2γ του Ν. 3329/2005, την Κ.Υ.Α. ΔΥ5γ/οικ. 75762 (ΦΕΚ 1037/τ.Β΄/21-7-2005) και του Ν.4272/11-7-2014 για συμμετοχή ιατρών σε ομάδες εργασίας όπως «Συμβουλευτικές Επιτροπές Εμπειρογνωμόνων» αποφάσισε ομόφωνα τα εξής:

* Τα απαιτούμενα δικαιολογητικά (φάκελος) για την υποβολή στην Επιτροπή ΕΛΚΕΑ προς έγκριση αιτημάτων ανάληψης οικονομικής διαχείρισης αμοιβών για παροχή συμβουλευτικών υπηρεσιών από ιατρικό, νοσηλευτικό και λοιπό επιστημονικό προσωπικό των Μονάδων ευθύνης της 1ης ΥΠΕ Αττικής είναι τα κάτωθι:
* Σύμβαση οικονομικής διαχείρισης συμμετοχής σε κλειστή συμβουλευτική επιτροπή εμπειρογνωμόνων
* Αίτηση αποδοχής διαχείρισης αμοιβής Συμβούλου
* Προϋπολογισμός έργου
* Σύσταση της Ομάδας Εργασίας και το πρόγραμμα της συνάντησης από τα οποία θα προκύπτει η ενεργός δράση του συμμετέχοντα.
* Άδεια συμμετοχής ή πρωτοκολλημένη αίτηση γνωστοποίησης (επισυνάπτεται) του Συμβούλου προς τον Εποπτευόμενο Φορέα (Νοσοκομείο)
* Από το συνολικό ποσό του προϋπολογισμού θα γίνεται παρακράτηση 15% υπέρ του ΕΛΚΕΑ.

*Για τα προγράμματα που εκκρεμούν από την δημοσίευση του Ν.4272/11-7-2014 θα γίνουν αποδεκτά όλα όσα έχουν πραγματοποιηθεί μετά τη δημοσίευση του ανωτέρω ΦΕΚ, αφού η καθυστέρηση οφείλεται στη διευθέτηση των διαδικασιών από την 1η ΥΠΕ Αττικής.*